På Facebook kritiserede Uffe Elbæk den måde, tv-værten Clement Kjersgaard havde interviewet ham på i programmet 'Vi ses hos Clement', der blev sendt søndag.

Det har skabt stor debat omkring Clement Kjersgaard, og hvad en journalist kan tillade sig i et interview. Så meget, at radioprogrammet Shitstorm på P1 inviterede Clement i studiet.

Clement Kjersgaard svarer af princip ikke på kritik af konkrete interviews, fordi han mener, at seerne selv skal vurdere interviewene. Det havde han på forhånd sagt til vært Abdel Aziz Mahmoud.

I Politiken d. 31. maj fremlagde Clement sine regler for kritiske interviews. En af dem er, at man som interviewer ikke nødvendigvis accepterer de krav, som den interviewede stiller som præmis.

Den regel valgte Abdel Aziz Mahmoud at teste Clement i.

Stil dine spørgsmål til Uffe Elbæk og se et uddrag af interviewet med Clement : VIDEO 120 sek med gruppedans og kritisk interview: Stil spørgsmål til ugens hovedperson